Pagrindinės sutarties 1 priedas

**CENTRALIZUOTOS ŠILUMOS TECHNINĖ SPECIFIKACIJA**

Pirkimo sutarties objektas: centralizuotos šilumos pirkimas. Pagrindiniai techniniai reikalavimai:

1. Centralizuotos šilumos tiekimą 100 proc. atlieka tiekėjas.
2. Tiekėjas turi turėti galiojančią šilumos tiekimo licenciją, tiekti šilumą Kauno miesto teritorijoje.
3. Šilumos kokybė ir kiti parametrai turi atitikti Lietuvos Respublikos ir Europos sąjungos galiojančių standartų ir kitų su pirkimo objektu susijusių galiojančių teisės aktų reikalavimus.
4. Tiekėjas turi užtikrinti viso šilumos kiekio, būtino vartotojų poreikiams patenkinti, tiekimo atitiktį visą pagrindinių sutarčių galiojimo laikotarpį.
5. Šiluma apskaitoma įrengtais šilumos apskaitos skaitikliais. Šilumos suvartojimo kiekis per ataskaitinį mėnesį turi būti apskaitomas vieną kartą.
6. Per ataskaitinį mėnesį visas suvartotas šilumos kiekis nustatomas pagal patalpų šilumos punktuose įrengtų šilumos apskaitos prietaisų rodmenis.
7. Šildymo sezono pradžią ir pabaigą įsakymu skelbia Kauno miesto savivaldybės administracijos direktorius.
8. Reikalavimai Tiekėjui:
	1. Nenutrūkstamai tiekti šilumą, išskyrus Šilumos tiekimo ir vartojimo taisyklėse, patvirtintose Lietuvos Respublikos energetikos ministro 2010 m. spalio 25 d. įsakymu Nr. 1-297 nustatytus atvejus ir laikotarpius, kada šilumos tiekimas gali būti stabdomas šilumos gamybos ir perdavimo įrenginių remonto arba profilaktinio patikrinimo darbams;
	2. Palaikyti šilumos šaltinio tiekimo riboje Lietuvos Respublikos teisės aktais nustatytus šilumnešio parametrus;
	3. Palaikyti šilumos perdavimo tinklų Lietuvos Respublikos teisės aktais nustatytą skaičiuojamąjį šilumos tiekimo darbo režimą ir šilumnešio parametrus, kurių leistini nukrypimai (termofikacinio vandens temperatūros 48 valandų laikotarpio vidurkio) ne daugiau kaip +5 procentai;
	4. Palaikyti šilumos tiekimo - vartojimo riboje, vadovaujantis Lietuvos Respublikos teisės aktais nustatytomis šilumos gamybos (šilumos šaltinio), perdavimo (šilumos perdavimo tinklų) ir pastato šilumos įrenginių darbo režimų nuostatomis, paskaičiuotus tokius šilumnešio parametrus, kurie leistų išlaikyti pastato šilumos įrenginių projekte nurodytą ar Lietuvos Respublikos teisės aktais nustatytą šilumos įrenginių darbo režimą bei šilumos galią ir kurių leistini nukrypimai (termofikacinio vandens temperatūros 48 valandų laikotarpio vidurkio) ne daugiau kaip +5 procentai;
	5. Vykdyti Tiekėjui nuosavybės (valdymo) teise priklausančių šilumos gamybos ir perdavimo įrenginių priežiūrą ir savalaikį remontą. Atliekant šiuos darbus galimos iki 10 parų per metus šilumos tiekimo pertraukos;
	6. Tiekėjas Vartotojui privalo pateikti šilumos perdavimo tinklų, šildymo ir karšto vandens pašildymo sistemos nuosavybės, šildymo ir karšto vandens pašildymo sistemos priežiūros ribų, šilumos pirkimo – pardavimo vietos ir tiekimo – vartojimo ribos nustatymo aktą;
	7. Pasibaigus šildymo sezonui, apie šilumos įrenginių numatomų bandymų ar remonto darbų pradžią ir trukmę paskelbti Tiekėjo internetiniame puslapyje.